**המכללה לביטחון לאומי**

**מחזור מו' 2018- 2019**

**הנדון: תדריך למרצה במב"ל**

**שלום רב,**

1. המכללה לביטחון לאומי (**מב"ל**) ממוקמת במחנה דיין, בגלילות ופועלת מתוקף החלטת ממשלה. המב"ל היא המוסד הגבוה ביותר לביטחון לאומי בישראל.
2. תלמידי המכללה הם קצינים בדרגות אלוף משנה, מכל זרועות הצבא, רובם מוגדרים "אופק רחוק" (הוגדרו כבעלי פוטנציאל לקידום תא"ל), עוד לומדים במכללה נציגים בכירים מקהילת המודיעין, משטרת ישראל, שב"ס, משרדי ממשלה, תעשיות ביטחוניות ומשתתפים מצבאות זרים.
3. מחזור מו' מונה ארבעים ושניים משתתפים, בתוכם שבעה משתתפים בינלאומיים מארצות הברית, איטליה, הודו, אנגליה, קנדה, סינגפור וגרמניה.
4. Chatham House Rule הנהוגים במכון המלכותי ליחסים בינלאומיים בבריטניה, נהוגים גם במב"ל הישראלי. אנו מעודדים פתיחות, שאלת שאלות על ידי המשתתפים, למידה וביקורתיות.
5. כחלק מכך נשמח אם תאפשר פרק זמן בהרצאתך לשאלות המשתתפים (כ – 20 דקות) בכל מתכונת שתמצא לנכון.
6. המשתתפים הבינלאומיים נהנים מתרגום סימולטני באנגלית. גם של השאלות שהם או חבריהם שואלים.
7. ככלל מדובר במליאה המגלה עניין רב בענייני השעה. אף שלא מדובר במומחי תוכן בתחומי הכלכלה, מדובר בקבוצה של מנהלים בכירים ביותר במנהל הציבורי, המבקשים לחבר בין העולם התיאורטי לעולם המעשה.
8. תודה על היענותך המקדמית. אני זמין לכל שאלה או הבהרה.

בברכה,

תנ"צ ערן קמין - מדריך

המכללה לביטחון לאומי

erankamin@gmail.com

050-7435582